Video: Suzelle DIY se slim waterwenke | Maroela Media
Dit is geen nuuswending dat die Kaap gebuk gaan onder erge droogte nie en die immergewilde selfdoen-guru Suzelle DIY het besluit dit is tyd om mense nóg meer waterbewus te maak deur 'n paar slim wenke vir waterbesparing te deel.
Kapenaars word aangeraai om slegs 50 ℓ water daagliks per persoon te gebruik. Suzelle verduidelik onder meer hoe om dié 50 ℓ water sinvol en spaarsamig te benut.
Sy wys ook onder meer hoe om 'n eenvoudige handreiniger met water en teeboomolie te maak en hoe om jou eie "wet wipes" te maak met witasyn en skottelgoedopwasmiddel. Sy demonstreer ook met 'n Barbie-pop hoe om water te bespaar in 'n emmer wanneer jy stort.
Sy raak soms streng met die kykers. "Ek probeer nie oulik wees nie, ouens. Vandag praat ek oor toilette!" sê Suzelle. "Almal behoort water te bespaar!"